OpenLLM-France/wikimedia huggingface dataset:
# Germandat d'Àlaba

La Germandat d'Àlaba va ser la primera institució que va posar les bases del conjunt territorial que forma l'actual lurralde d'Àlaba (País Basc). Va ser fundada en 1463. La germandat pertanyia a la Corona de Castella.
La Germanor d'Àlaba es va fundar el 4 d'octubre de 1463 a Erriberabeitia. En ella van quedar integrades les viles de Vitòria, Miranda de Ebro, Salvatierra, Pancorbo i Sajazarra; 26 germandats locals i 2 juntes, la de San Millán i Arana.

## Referències

* 1 2 Rivera Blanco, Antonio. Historia de Alava (en castellà). Nerea, 2003, p. 180. ISBN 8489569959.

## Enllaços externs

* Història d'Àlaba Arxivat 2009-08-07 a Wayback Machine.
# Zoonami

Zoonami és una empresa desenvolupadora de videojocs, creada l'any 2000 per Martin Hollis, el director i productor de GoldenEye 007. Ell va marxar de Rare abans de la creació de Perfect Dark que es va llançar mentre l'equip de Goldeneye va formar Free Radical Design. L'únic producte llançat per Zoonami va ser Zendoku.

## Enllaços externs

* Lloc web oficial (anglès)
# Columbia (Mississipi)

Columbia és una població dels Estats Units a l'estat de Mississipi. Segons el cens del 2000 tenia 6.603 habitants.

## Demografia

Segons el cens del 2000, Columbia tenia 6.603 habitants, 2.497 habitatges, i 1.620 famílies. La densitat de població era de 399 habitants per km².
Dels 2.497 habitatges en un 29,5% hi vivien nens de menys de 18 anys, en un 41,5% hi vivien parelles casades, en un 19,7% dones solteres, i en un 35,1% no eren unitats familiars. En el 32,4% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,01.
Per edats la població es repartia de la següent manera: un 23,9% tenia menys de 18 anys, un 10% entre 18 i 24, un 26% entre 25 i 44, un 19,3% de 45 a 60 i un 20,8% 65 anys o més.
L'edat mediana era de 38 anys. Per cada 100 dones de 18 o més anys hi havia 83,7 homes.
La renda mediana per habitatge era de 19.644 $ i la renda mediana per família de 28.493 $. Els homes tenien una renda mediana de 28.173 $ mentre que les dones 17.847 $. La renda per capita de la població era de 12.592 $. Entorn del 24,5% de les famílies i el 29,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Columbia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Columbia». American Fact Finder. Oficina del Cens dels Estats Units, 12-01-2010.
# Albert De Bunné

Albert De Bunné (Brussel·les, 16 de febrer de 1896 - 31 de desembre de 1927) va ser un ciclista belga que va prendre part en els Jocs Olímpics d'Anvers de 1920. Entre 1921 i 1924 fou professional.
Va guanyar la medalla de bronze en la contrarellotge per equips, formant equip amb Albert Wyckmans, Jean Janssens i André Vercruysse. També va prendre part en la contrarellotge individual, en què acabà cinquè i en persecució per equips, formant equip amb Jean Janssens, Charles van Doorselaer i Gustave de Schryver. En el seu palmarès també destaca el campionat amateur de carretera belga de 1919 i quatre de velocitat.

## Palmarès

* 1919
** Campió de Bèlgica en ruta amateur
* 1920
** Medalla de bronze als Jocs Olímpics d'Anvers en contrarellotge per equips
* 1921
** Campió de Bèlgica d'esprint, categoria independent
** 1r a la Brussel·les-Hoboken
* 1922
** Campió de Bèlgica d'esprint, categoria independent
* 1926
** Campió de Bèlgica d'esprint, categoria amateur
* 1927
** Campió de Bèlgica d'esprint, categoria amateur

## Referències

* 1 2 «Olympedia – Albert De Bunné». [Consulta: 30 gener 2022].

## Enllaços externs

* Fitxa d'Albert De Bunné a sitiodeciclismo.net
# Santa Cruz del Valle

Santa Cruz del Valle és un municipi de la província d'Àvila, a la comunitat autònoma de Castella i Lleó. En 2014 era considerat el municipi amb la taxa d'endeutament més alta per habitant de l'estat espanyol.
Altitud: 725 m
Àrea: 29,62 km²
Informació meteorològica: 17 °C, vent de E a 13 km/h, 62% d'humitat weather.com
Població: 365 (2018) Institut Nacional d'Estadística d'Espanya
Província: Àvila
Com s'hi arriba: Vol que dura 1 h 25 min, per 46 € com a mínim. Mostra els vols
Hora local: dissabte 15:11

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
* ↑ «Los 1.000 municipios de España con mayor deuda per cápita de España (2014)» (en castellà). 30/7/2015. La vanguardia. [Consulta: 30 juliol 2015].
# Tortellinis

Els Tortellinis són un grup de música pop rock en català de Tortellà. Els seus components tenen entre 16 i 19 d'anys. Van començar el 2008 per quatre amics de tan sols 10 i 11 anys. Varen tenir un canvi de baixista, afegir una secció de vents, formada per un trompeta, un trombó i un saxo; i una veu femenina. Amb tants de canvis varen decidir gravar una maqueta anomenada Deixa'm Dir-te, que consta de 6 temes. El 2016 presenten el seu primer treball discogràfic: En un Racó del Món (RGB Suports). L'estil que diuen que els defineix és el mestissatge, una mescla festiva de rumba, reggae i ska. Diuen que la seva música fa venir ganes de ballar, cantar i riure.

## Música

* 2016: En un racó del món
* 2015 Deixa'm dir-te (maqueta)
* 2010 Carai Carai!

## Referències

* 1 2 Castillón, Xavier «Tortellinis reivindica els seus orígens a Tortellà en el disc ‘En un racó del món'». El Punt Avui.
* 1 2 Sona9. «Sona9: Sona9». www.enderrock.cat. [Consulta: 17 gener 2017].
* ↑ «tortellinis». tortellinis. Arxivat de l'original el 2017-01-18. [Consulta: 17 gener 2017].
# Heimat 3

Heimat 3 - Chronik einer Zeitenwende (Heimat 3 - crònica d'un gir històric) és la tercera part de la trilogia Heimat d'Edgar Reitz. La pel·lícula fou rodada entre 2002 i 2003, i estrenada l'any 2004. Es compon de 6 episodis.

## Argument

Aquesta part de la trilogia es desenvolupa a Hunsrück amb els personatges de les dues primeres parts Heimat - Eine Deutsche Chronik i Die zweite Heimat - Chronik einer Jugend. L'esdeveniment estructurant és la caiguda del mur de Berlín el 1989 i les relacions socials teixides en els anys 1990. L'acció acaba amb el canvi de segle.

## Llocs de rodatge

Els principals llocs de rodatge foren Oberwesel, Riesweiler, Woppenroth, Sargenroth, Gehlweiler, Simmern, Frankfurt del Main, Wiesbaden, Magúncia, Berlín, Leipzig, Dresden, Amsterdam.
El principal lloc on es desenvolupa l'acció és la pretesa casa de la poetessa alemanya Karoline von Günderrode a Oberwesel. A Berlín han estat rodades escenes entre d'altres llocs a la Gneiststraße el juny de 2002.

## Els sis episodis

* Das glücklichste Volk der Welt (El poble més feliç del món) (1989), 105'
* Die Weltmeister (Els campions del món) (1990),100'
* Die Russen kommen (Els russos arriben) (1992-1993), 125'
* Allen geht's gut (Tots estan bé) (1995), 132'
* Die Erben (Els hereus) (1997), 103'
* Abschied von Schabbach (Adéu a Schabbach) (1999-2000), 105'

## Premis

* El 2005 la pel·lícula ha estat nominada al Premi Adolf Grimme.

## Referències

* ↑ Aushang in Der Gneiststraße (Edgar-Reitz-Filmproduktion, 25.6.2002)

## Enllaços externs

* Pàgines de Reitz sobre Heimat 3 (alemany)
* Pàgines de la Swr sobre Heimat 3 Arxivat 2007-09-26 a Wayback Machine. (alemany)
* Informacions sobre Heimat 3 (alemany)
* www.heimat-fanpage.de Portada dels seguidors de Reitz i de les seves pel·lícules (alemany)
# Vrbas

«Vrbas» té aquests significats:
* Riu Vrbas, riu a Bòsnia i Hercegovina
* Vrbas (Donji Vakuf), vila a Donji Vakuf, Bòsnia i Hercegovina
* Vrbas (Sèrbia), ciutat a Voivodina, Sèrbia
* Vrbas Banovina, província de l'antic Regne de Iugoslàvia
# Congrés Cèltic

El Congrés Cèltic Internacional és una organització cultural que cerca promoure les llengües cèltiques de les nacions d'Irlanda, Escòcia, Gal·les, Bretanya, Cornualla i l'Illa de Man. Es tracta d'una organització no política i el seu objecte declarat és "... perpetuar la cultura, els ideals i les llengües dels pobles celtes, i per mantenir un contacte intel·lectual i l'estreta cooperació entre les comunitats celtes respectives."
El Congrés Cèltic no ha de ser confós amb una organització similar, la Lliga Cèltica que s'involucra en afers polítics. Com la Lliga Cèltica, intenta "dur a terme ... un congrés internacional anual a un dels sis països celtes, si és possible, d'acord amb una rotació fixa". La mateixa Lliga Celta va separar-se del Congrés Celtic amigablement per assolir els objectius polítics, i moltes persones en són membres d'ambdues.
Hi ha un Congrés Cèltic Internacional cada any a un dels països cèltics, treballant per un torn acordat per endavant. El Congrés de 2014 tindrà lloc a Cardiff.

## Història

Han tingut lloc dues trobades del Congrés Intercèltic en 1838 i 1867 i des de 1904 l'Associació Cèltica té una branca còrnica. En 1917 es va crear el Congrés Cèltic de la unió del l'Associació Cèltica i el Congrés Pancèltic i v a tenir la seva primera trobada a l'Eisteddfod de Birkenhead de 1917. Des del 1920 hi va ser representada novament una branca còrnica. Les trobades eren irregulars abans de la Segona Guerra Mundial, encara que des del 1920 s'hi va involucrar el Partit Nacional d'Escòcia (antecessor del Partit Nacional Escocès) i l'aleshores taoiseach d'Irlanda, Éamon de Valera consentí en ser patrocinador de l'organització cap al 1930.
Es va produir un buit d'onze anys abans que el Congrés Cèltic d'agost de 1949 a Bangor (Gal·les), on entre els delegats es van incloure Sir Ifor Williams i Conor Maguire, President del Tribunal Suprem d'Irlanda. S'han celebrat trobades gairebé tots els anys des d'aleshores.

## Vegeu també

* Nacions celtes
* Lliga Cèltica
* Celtes
* Pancelticisme
* Llengües cèltiques

## Referències

* ↑ The Manchester Guardian CELTIC CONGRESS AT BANGOR: First for Eleven Years, 9 August 1949

## Enllaços externs

* official 2013 Cornwall website
* International Celtic Congress 2013 - 1 d'abril - 6 de juliol - Lanhydrock Hotel and Golf Club, vora Bodmin, Cornwall
* web del Congrés Cèltic
** Petita Història del Congrés Cèltic
# Lefèvre

Lefèvre és el nom dels següents personatges:
* Jacques Lefèvre d'Étaples (1450-1536), humanista i teòleg.
* Jean-Xavier Lefèvre (1763, Lausana, - 1829, París), clarinetista suís.
* François Joseph Lefebvre (1755-1820), mariscal de França
# Surf de neu paralímpic

El Surf de neu paralímpic és un esport que practicat per centenars d'atletes arreu del món.
El Comité Paralímpic Internacional (IPC) en defineix dues classes: SB-LL per a atletes amb una discapacitat física que afecta una o ambdues cames, i SB-UL per atletes amb una discapacitat física que els afecta un o ambdós braços i que competeixen dempeus. L'esport va debutar oficialment als Jocs Paralímpics d'Hivern el 2014 Sotxi, Rússia.

## Als Jocs Paralímpics

Després del rebuig inicial del 2011, el Comité Paralímpic Internacional va canviar de criteri i va afegir el Surf de neu paralímpic al programa d'esquí alpí el 2 de maig de 2012. El President del Comité Organitzador dels Jocs Olímpics de Sotxi 2014, Dmitry Chernyshenko, va donar la benvinguda al nou esport, dient: L'esport va a fer el seu debut oficial als Jocs Paralímpics d'Hivern de 2014 a Sotxi. Sola participaren atletes de classe SB-LL.

## Futur

El surf de neu paralímpic fou un èxit a Sotxi, amb les entrades venudes de les primeres. A l'abril de 2014 l'IPC va anunciar plans per afegir eslàlom a les competicions dels Jocs Paralímpics d'Hivern 2018 a Pyeongchang, a Corea del Sud. La novetat a les competicions de surf de neu serà la participació d'atletes de forma simultània i no sols contrarellotge. No hi havia encara cap pla per afegir en aquesta prova als discapacitat visuals. L'any 2014 les proves per a discapacitats visuals no van ser considerades com a esdeveniments de medalla per la federació a causa de l'escàs nombre d'atletes participants internacionalment.

## Vegeu també

* Biatló paralímpic
* Cúrling amb cadira de rodes
* Esquí alpí paralímpic
* Esquí de fons paralímpic
* Hoquei sobre trineu

## Referències

* ↑ Cowley, Rowan «Shore student Ben Tudhope Australia's youngest winter Paralympian at 14». Mosman Daily, 05-02-2014 [Consulta: 8 febrer 2014].
* ↑ «Para-Snowboard Included in Sochi 2014 Paralympic Winter Games». International Paralympic Committee, 02-05-2012. [Consulta: 4 maig 2014].
* ↑ «Alpine Skiing - Rules & Regulations - Classification». International Paralympic Committee. [Consulta: 4 maig 2014].
* ↑ Butler, Nick «New slalom Para-snowboard event to be pioneered after successful Sochi debut». Inside the Games, 16-04-2014 [Consulta: 4 maig 2014].
* ↑ «Para-Snowboarding Classification». World Snowboard Federation. [Consulta: 20 maig 2014].

## Enllaços externs

* How to: Surf de neu paralímpic al YouTube
# Lights Out (pel·lícula de 2024)

Lights Out és una pel·lícula de thriller d'acció nord-americana de 2024 dirigida per Christian Sesma i protagonitzada per Frank Grillo, Mekhi Phifer, Jaime King, Dermot Mulroney i Scott Adkins. Ha estat subtitulada al català.

## Repartiment

* Frank Grillo com a Michael "Duffy" Duffield, un sense sostre veterà de guerra
* Mekhi Phifer com a Max Bomer, el seu excomandant
* Jaime King com a Ellen Ridgway, oficial de policia
* Dermot Mulroney com a Sage Parker, un criminal
* Scott Adkins com a Don 'The Reaper' Richter
* Donald Cerrone com a Carter
* Amaury Nolasco com a Fosco
* JuJu Chan com a Lynx
* Justin Furstenfeld com a Stan 'The Man' Lazare
* Erica Peeples com a Rachel Bomer

## Producció

Al gener de 2022, es va informar que Frank Grillo, Mekhi Phifer, Scott Adkins i Dermot Mulroney van ser elegits per a la pel·lícula.
El mes següent, Justin Furstenfeld, Amaury Nolasco, Donald Cerrone, Jaime King, JuJu Chan i Erica Peeples es van unir a l'equip.
El rodatge va tenir lloc a Santa Clarita, Califòrnia, el febrer de 2022.

## Referències

* ↑ «Lights Out». Goita què fan, ara!. [Consulta: 2 juny 2024].
* 1 2 3 4 Humphrey, Julia. «Frank Grillo Fights for His Life in Lights Out Trailer». Collider, 10-01-2024. [Consulta: 16 gener 2024].
* ↑ Wiseman, Andreas. «Frank Grillo, Mekhi Phifer, Scott Adkins & Dermot Mulroney Set For Action Movie Lights Out». Deadline Hollywood, 27-01-2022. [Consulta: 3 desembre 2022].
* ↑ Ritman, Alex (February 11, 2022). «Berlin: Justin Furstenfeld, Amaury Nolasco and Donald "Cowboy" Cerrone Join 'Lights Out'». The Hollywood Reporter. Consulta: August 26, 2022.
* ↑ Barraclough, Leo (February 14, 2022). «Jaime King Joins Frank Grillo, Mekhi Phifer, Scott Adkins in Action Movie 'Lights Out' (Exclusive)». Variety. Consulta: August 26, 2022.
* ↑ «Filming in Santa Clarita Includes 10 Productions». SCVTV, 31-01-2022. [Consulta: 16 gener 2024].
# Santa Domenica Vittoria

Santa Domenica Vittoria (sicilià Santa Dumìnica) és un municipi italià, dins de la ciutat metropolitana de Messina. L'any 2009 tenia 1.095 habitants. Limita amb els municipis de Floresta, Montalbano Elicona, Randazzo (CT) i Roccella Valdemone.

## Administració

Llista d'alcaldes :
| Període | Identitat | Partit |
| 2008- | Costantino Antonio Pinzone Vecchio | Llista cívica |
# Turó de Llevant

El Turó de Llevant és una muntanya de 405 metres que es troba entre els municipis de Calella i de Pineda de Mar, a la comarca del Maresme. Al cim podem trobar-hi un vèrtex geodèsic (referència 301114001).
# Heimdal

Heimdal és un districte (en noruec bokmål: bydelene) de la ciutat de Trondheim, comtat de Sør-Trøndelag, Noruega. És el districte més meridional. Els altres districtes són Lerkendal, Østbyen i Midtbyen.
Comprèn els barris de Heimdal, Byneset, Tiller, Kattem, Kolstad/Saupstad i Klett.
La zona ha estat permanentment habitada des de l'edat de bronze i rep el seu nom del déu nòrdic Heimdal, fill d'Odin. la zona est de Heimdal, Tillerbyen, s'ha desenvolupat de forma recent, seguint un projecte de descentralització del comerç. La zona occidental, mentrestant, està formada per predis rurals de Byneset, un municipi independent fins al 1964.
Heimdal alberga el City Syd, un dels centres comercials més grans de Noruega.

## Referències

* ↑ «Lerkendal - bydel i Trondheim» (en noruec). SNL.
# Édmée Chandon

Édmée Chandon (11è districte de París, 21 de novembre de 1885 - 14è districte de París, 10 de març de 1944) fou una matemàtica i astrònoma francesa. L'any 1912 es va convertir en la primera astrònoma professional de França; va ser a l'Observatori de París. En aquell moment, l'altra dona admesa en el laboratori, Dorothea Klumpke, només tenia una autorització per utilitzar el material. També va ser la primera doctora en matemàtiques (1930) amb la tesi titulada Recherches sur les marées de la Mer Rouge et du Golfe de Suez, en la qual mostrava que les marees del Mar Roig proporcionen un cas típic d'ona estacionària. L'asteroide (1341) Edmée descobert l'any 1935 per Eugène Delporte va ser nomenat així en el seu honor.

## Referències

* ↑ Pedinielli, Michèlle. «Edmée Chandon, première Française astronome» (en francès). Retronews, 12-03-2020. [Consulta: 2 setembre 2021].
* ↑ Macho Stadler, Marta. «Edmée Chandon, astrónoma | Efemérides» (en castellà). Mujeres con ciencia, 21-11-2018. [Consulta: 2 setembre 2021].

## Vegeu també

* Les dones i les matemàtiques
# Saint-Offenge

Saint-Offenge és un municipi nou francès, creat l'1 de gener de 2015, situat al departament de la Savoia i a la regió d'Alvèrnia-Roine-Alps. El 2015 tenia 980 habitants.
Aquest municipi nou resulta de la fusió dels antics municipis Saint-Offenge-Dessous i Saint-Offenge-Dessus. L'ajuntament nou va decidir no crear cap municipi delegat.

## Referències

* ↑ Arrêté du 6 novembre 2014 portant création de la commune nouvelle de Saint-Offenge (francès)
# Escape

Escape (en català: Escapada) és un thriller angloamericà de 1948 dirigit per Joseph L. Mankiewicz. El guió de Philip Dunne es basa en l'obra Escape (1926) de John Galsworthy, de la que ja s'havia fet una pel·lícula el 1930. Es basa en un aviador veterà de Segona Guerra Mundial (Rex Harrison) que va a presó però aconsegueix escapar-se; llavors coneix una dona que el persuadeix d'entregar-se.

## Repartiment

* Rex Harrison com a Mat Denant
* Peggy Cummins com a Dora Winton
* William Hartnell com a Inspector Harris
* Peter Croft com a Titch
* Stuart Lindsell com a Sir James Winton
* Norman Wooland com a Ministre
* Jill Esmond com a Grace Winton
* Frederick Piper com a Brownie - condemnat
* Marjorie Rhodes com a Mrs. Pinkem
* Betty Ann Davies com a Noia dins Parc
* Cyril Cusack com a Rodgers
* John Slater com a Salesman
* Frank Pettingell com a Constable Beames
* Michael Daurat com a Detectiu Penter
* Frederick Leister com a Jutge
* Walter Hudd com a Consell de Defensa
* Maurice Denham com a Crown Counsel
* Peter Burdon com a pagès que li roben els pantalons

## Recepció

El crític de cinema A.H. Weiler de The New York Times va escriure una opinió favorable, malgrat un ritme un pèl lent.
De manera similar, el crític Craig Butler destaca que Mankiewicz fa una bona feina en emfasitzar els punts forts del guió i Harrison està en forma i troba diferents maneres de fer els diàlegs, tot i que ni ell ni Mankiewicz poden fugir de les limitacions del guió."

## Referències

* ↑ Escape a Catàleg de l'American Film Institute (anglès)
* ↑ Weiler, A.H. The New York Times, film review, August 16, 1948. Accessed: August 13, 2013.
* ↑ Butler, Craig. Allmovie by Rovi, film review, no date. Accessed: August 13, 2013.
# Llista de masies de Casserres

Llista de masies del municipi de Casserres (Berguedà).
* Cal Bellús o Ballús
* Barbats
* Barraca de la Rovirassa de Baix
* Barraca de Viladases
* Barraca del Lledó
* Bauma de ca n'Aloy
* Bauma de les set portes
* Bauma del Soler de Sant Pau
* Bernades
* Ca l'Escaler
* Ca n'Eloi o Ca n'Aloy
* Cal Bernadàs o Cal Barnadàs
* Cal Blasi
* Cal Boixadera
* Cal Camadai
* Cal Camp Llarg
* Cal Caparrada
* Cal Carlís
* Cal Carreres
* Cal Catiu de dalt
* Cal Cirera
* Cal Cotre
* Cal França
* Cal Francisco
* Cal Gatzerí
* Cal Genic o Cal Genic Vell
* Cal Gep
* Cal Janató
* Cal Joan de Ripès
* Cal Marxant de Fonollet
* Cal Millàs
* Cal Minguet
* Cal Miquel
* Cal Paraire
* Cal Perdiu Vell
* Cal Peret
* Cal Peu Curt
* Cal Puntes
* Cal Roc
* Cal Roquera
* Cal Ros
* Cal Sargantana
* Cal Segarra de Baix
* Cal Suena
* Cal Talaia
* Cal Tonis
* Cal Torrentí
* Cal Traginer
* Cal Trumfet
* Cal Ventura
* Cal Viudet Vell
* Cal Xonill
* Cal Xoriguer
* Can Biel
* Can Roca
* Canudes
* Casa Gran o Casa Gran del Guixaró
* Casa l'Ametlla
* Casamitjana del Guixaró
* Casanova de la Fàbrega
* La Casa Nova del Pujol
* Caselles
* Caseta Bernades
* Caseta de Cal Blasi
* Cobert de Cal Cunill
* Els Colls
* Els Colls del Lledó
* El Molinet
* El Vinçà
* Barraca dels Pinyers o Els Pinyers
* La Barraca
* La Bauma
* La Bauma del Forroll
* La Cabana
* La Caseta
* Cal Fàbrega o La Fàbrega
* (La Resclosa???)
* Menudells o Manudells
* Masoveria de Muntana
* Masoveria de Barbats
* Masoveria de Canudes
* Masoveria del Soler de Sant Pau
* Molí de Baix o d'en Cirera
* Molí del Bernadàs
* Molí de Dalt o d'en Cirera
* Molí del mig o d'en Cirera
* Molí Nou del Soler
* Montoliu
* Muntana
* Paller de Muntana
* Porxo de Cal Daniel
* Ripés
* La Rovirassa o Rovirassa de Baix
* Serrajoana
* Soler de Sant Pau
* Solerot
* Trullàs
* Viladases
* Vilanova

## Referències

* ↑ Montlló Bolart, Jordi. Memòria Tècnica. Mapa del Patrimoni Cultural. Casserres (Berguedà). Diputació de Barcelona. Ajuntament de Casserres, setembre 2012. Arxivat 2016-02-02 a Wayback Machine.
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Djelga

Djelga (en rus: Джелга) és un poble (un possiólok) de l'óblast d'Astracan, a Rússia, segons el cens del 2010 tenia 37 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Ongut

Els ongut o öngüd (öngüt) foren un poble turc que existia al temps de Genguis Kan (1162–1227), en bona part de religió nestoriana. Vivien a la zona de la Gran Muralla Xinesa al nord de l'Ordos i cap al nord-est. Tayang, el kan dels naiman, conscient del perill de l'enemic va tractar d'obtenir l'ajut dels ongut, establerts a la vora del Toqto, al nord del Shansi (el districte de Sueiyuan) on exercien com a guàrdia fronterera dels Jin,; el seu cap era Alaquch-tagin, però aquest va advertir a Genguis Kan i des de llavors fou el seu aliat (1204).
Quan Genguis Kan va atacar als jurchen el 1211 els ongut van obrir les portes al conqueridor i li van entregar la marca fronterera de la que tenien encarregada la vigilància. En premi Genguis Kan va donar a una de les filles en matrimoni a Po-yao-ho (fill d'Alaquchtagin). El poble es va mongolitzar progressivament. Els xinesos esmentaven el seu territori com wanggu.

## Notes

* ↑ [René Grousset], The Empire of the Steppes, 1970, p. xxxv, 213, Rutgers University Press
* 1 2 Roux, p.40
* ↑ Phillips, p. 123
* ↑ Saunders, J.J., The History of the Mongol Conquests, 1970, p.52, Routledge & Kegan Paul Ltd.
* ↑ a la "Historia Secreta" s'esmenten les ambaixades de Yuqunan a la cort ongut, i de Torbitachai a la cort de Genguis Kan; també en deixa constància Rashid al-Din. El fet que els ongut eren nestorians està testimoniat des del segle xii segons fa constar M. Pelliot a Chrétiens de l'Asie Centrale, pàgina 190
* ↑ aquesta filla tenia el nom de Alaghai-baqi segons indica M. Pelliot a Chrétiens d'Asie Centrale et d'Extréme Orient, 1914

## Referències

* Phillips, J. R. S.. The Medieval Expansion of Europe. second edition. Oxford University Press, 1998. ISBN 0198207409.
* Roux, Jean-Paul, Histoire de l'Empire Mongol, Fayard, ISBN 2213031649